open-index/open-wikipedia-markdown huggingface dataset:
Շոն Մայքլզ

**Մայքլ Շոն Հիքենբոթոմ** (, ), առավել հայտնի **Շոն Մայքլզ** (*Shawn Michaels*) ռինգային անվամբ, ամերիկացի նախկին պրոֆեսիոնալ ըմբշամարտիկ (ռեստլեր) և հեռուստահաղորդավար։ Առավել հայտնի է «WWE» կազմակերպությունում (նախկինում՝ «World Wrestling Federation», WWF) ունեցած տարիներից։ «WWF»-ում Մայքլզը հանդես է եկել 1988-1998 թվականներին, այնուհետև ողնաշարային վնասվածքից հետո ստանձնել ոչ մարզական դերեր՝ 1998-2000 թվականներին, և վերջապես կրկին վերադարձել մարզական ելույթներին՝ 2002-2010 թվականներին։ Համարվել է 1990-ականների և 2000-ականների լավագույն տեխնիկական ռեստլերներից մեկը։

Եղել է «WWE»-ի առավել հաջող մարզիկներից՝ 1989-2010 թվականներին հինգ անգամ հանդես գալով ընկերության այցեքարտային փեյ-փեր-վյու շոուի՝ Ռեսլմանիայի գլխավոր իրադարձության շրջանակներում։

Մարզական կարիերան սկսել է «National Wrestling Alliance» (1984–1985) համազգային ռեստլինգ ցանցում։ «American Wrestling Association» (AWA) առաջնությունում 1985 թվականին Մարթի Ջենեթիի հետ «Կեսգիշերային ռոքերներ» թիմը ձևավորելուց և AWA թիմային տիտղոսները ձեռք բերելուց հետո թիմակցի հետ միասին տեղափոխվել է «WWF»։ «WWF»-ում Մայքլզը «Ռոքերների» կազմում է մնացել մինչև 1992 թվականը։ Հաջորդ տարվա ընթացքում Մայքլզին հաջողվում է երկու անգամ հավակնել WWF չեմպիոնական տիտղոսին, ինչպես նաև տիրել WWF միջմայրցամաքային տիտղոսին։ Հայտնի է նաև որպես «D-Generation X» սկանդալային խմբավորման հիմնադիր անդամ։

Մարզական կարիերայի ընթացքում 3 անգամ նվաճել է WWF չեմպիոնական տիտղոսը, 1 անգամ՝ աշխարհի ծանրքաշային տիտղոսը, 3 անգամ WWF միջմայրցամաքային տիտղոսը, 1 անգամ WWF Եվրոպայի տիտղոսը և այլն։ Գոտիներից զատ հաղթանակ է տարել 1995 և 1996 թվականների «Թագավորական մարտերում»։

2011 թվականին առաջադրվել է WWE փառքի սրահ։

## Ծանոթագրություններ

## Արտաքին հղումներ
* Պաշտոնական կայք 
* Էջը WWE.com կայքում
* Էջը Ռեստլինգի առցանց աշխարհում

Կատեգորիա:1965 ծնունդներ
Կատեգորիա:WWE փառքի սրահի անդամներ
Կատեգորիա:Ամերիկացի պրոֆեսիոնալ ըմբշամարտիկներ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Կեղծանուններ
Կատեգորիա:Հուլիսի 22 ծնունդներ
Կատեգորիա:ԱՄՆ-ի հանրապետական կուսակցության անդամներ
Կատեգորիա:Ամերիկացի մարզիկներ
Փերիներ (օպերա)

**Փերիներ** (), Ռիխարդ Վագների առաջին ավարտված օպերան։

Վագները նրա վրա աշխատել է 1833-1834 թթ. Վյուրցբուրգում։ Լիբրետոն գրվել է Կարլո Գոցցիի «Կին-օձը» հեքիաթի հիման վրա։

Փերիների պրեմիերան կայացավ Վագների մահից հետո՝ 1888 թվականի հունիսի 29-ին Մյունխենում։

Կատեգորիա:1888 բեմադրվածներ
Կատեգորիա:Գերմաներեն օպերաներ
Կիսլովոդսկ

**Կիսլովոդսկ** (, բառացի՝ թթու ջրեր), քաղաք-բուժավայր Ռուսաստան Դաշնության հարավում, ընդգրկված է Ստավրոպոլի երկրամասի Կիսլովոդսկի քաղաքային օկրուգում՝ հանդիսանալով վերջինիս վարչական կենտրոնը։

Գտնվում է Հյուսիսային Կովկասում Սև և Կասպից ծովերի արանքում։ Մոտակա օդանավակայանը տեղակայված է Միներալնիե Վոդի քաղաքում։

Կիսլովոդսկը հիմնադրվել է 1803 թ. որպես ռազմական ամրոց։ Այն անվանակոչվել է շրջակայքի բազմաթիվ հանքային աղբյուրներից ելնելով։

## Անվանում
Անվանումն առաջել է ռուսերեն «կիսլայա» ― «թթու» և «վոդա» ― «ջուր» բառերից՝ ավելացրած «սկ» վերջածանցը, որն ունի վայրի իմաստ, այսինքն՝ «Թթուջրի վայր»։

Քաղաքն այդպես է անվանվել նկատի ունենալով այստեղի «Նարզան» աղբյուրի ածխաթթվային ջրի համը։

## Պատմություն
19-րդ դարի վերջում և 20-րդ դարի սկզբում Կիսլովոդսկը որպես մոդայիկ առողջարան գրավում է բազմաթիվ երաժիշտների, դերասանների և Ռուսաստանի արիստոկրատիայի ներկայացուցիչների։ Միխայիլ Լերմոնտովի «Մեր ժամանակների հերոսը» վեպի որոշ իրադարձություններ տեղի են ունեցել Կիսլովոդսկում։

## Բնակչություն
2016 թվականի տվյալներով օկրուգում բնակվում է 129 993 մարդ։
; Ազգային կազմը
2010 թվականի մարդահամարի արդյունքներով այստեղ բնակվող հիմնական ազգություններն են․

## Ծանոթագրություններ

Կատեգորիա:1803 թվականին հիմնադրված բնակավայրեր
Կատեգորիա:1803 հիմնադրումներ Ռուսաստանում
Կատեգորիա:Ստավրոպոլի երկրամասի Կիսլովոդսկի քաղաքային օկրուգի բնակավայրեր
Կատեգորիա:Ստավրոպոլի երկրամասի քաղաքային բնակավայրեր
Վալկիրիա (դիցաբանություն)

thumb
thumb
**Վալկիրիա** (հին իսլ.՝ *valkyrja* - «մահացածներին ընտրող»), սկանդինավյան դիցաբանության մեջ գեղեցիկ օրիորդ ռազմիկներ, ովքեր կատարում էին Օդինայի կամքը։ Նրանք աննկատ մասնակցում էին բոլոր ճակատամարտերին, տալով հաղթանակը նրան, ում ընտրում են իր աստվածները, իսկ հետո տանում են մահացած զինվորներին Վալհալլա` պալատ երկնային Ասգարդում։ Ըստ ավանդության նրանց անվանում են նաև երկնային Վալկիրիա, ովքեր որոշում են յուրաքանչյուր մարդու ճակատագիրը։

«Երեց Էդդայի» հերոսական երգերում Վալկիրիան ձեռք է բերում կին հերոսների հատկանիշներ։ Նրանք հանդես են գալիս որպես Հելգա և Վելունդ հերոսների սիրելիները։

## Հայտնի վալկիրիաներ
* Հել («Կանչող»)
* Հեյր («Նիզակ»)
* Հեյահյոդ
* Հեյրսկոգյուլ
* Հենդուլ
* Հիլդ («Մարտնչող»)
* Հոնդուկկ («Գայլուհի»)
* Հունն («Ճակատամարտ»)
* Միստ («Մշուշ»)
* Ռանդգրիդ («Վահանները ջարդող»)
* Ռեգինլեյվ
* Ռոտա («Խառնակություն տարածող»)
* Սվավա
* Սիգդրիվա
* Սիգրյուն
* Սկեգգլյոլդ
* Սկյոգուլ («Կատաղած»)
* Սկուլդ («Պարտք»)
* Տրուդ («Ուժ»)
* Քլեկկ («Մարտի աղմուկ»)
* Քյերտրիմուլ

## Ծանոթագրություններ

Կատեգորիա:Գերմանական դիցաբանություն
Տրուդ

[thumb|[Ալվիսը և Ֆրուդը (Լորենց Ֆրյոլիխ)]]
**Ֆրուդ** կամ **Տրուդ** (), Տորի և Սիֆի դուստրը։ Վալկիրաներից մեկը սկանդինավյան դիցաբանությունում։ Հանդիպում է Ալվիսի և ասերի խնամիության հետ կապված ավանդություներում։

Կատեգորիա:Գերմանական դիցաբանություն
Փարիզի Աստվածամոր մզկիթը (վեպ)

**Փարիզի Աստվածամոր մզկիթ**, ռուս գրող Ելենա Չուդինովայի վեպ-հակաուտոպիա։ Վեպի իրադարձությունները տեղի են ունենում 2048 թվականին Ֆրանսիայում, որտեղ իշխանությունը գտնվում է մուսուլման իմիգրանտների ձեռքում։ Գիրքը գրված է ուղղափառ թեքումով։ Չուդինովան իրեն համոզված քրիստոնյա համարելով՝ իր վեպի ժանրը նկարագրում է որպես «վեպ-միսիա»։

## Տես նաև
* Մասկավյան Մեքքա

Կատեգորիա:2005 վեպեր
Կատեգորիա:Հակաուտոպիական վեպեր
Կատեգորիա:Ռուսերեն վեպեր
Կատեգորիա:2005 թվականի ռուսական վեպեր
Բրունհիլդա

[thumb|Brünhild beobachtet Gunther, [Johann Heinrich Füssli, 1807]]
[thumb|Guðrun aus dem Brynhildlied der [Färöische Sigurdlieder|färöischen Sigurdlieder]]
**Բրունհիլդա** (Բրուգիլդա, Բրյունհիլդ – *Brynhildr*, *Brunhild*), Գունտերի` Բուրգունդիայի արքայի կինը, սկանդինավյան դիցաբանության և էպոսի հերոսուհի։ Հանդիպում է «Ավագ Էդդայի» որոշ երգերում։

Համաձայն հնագույն սկանդինավյան տարբերակի Բրունհիլդան վալկիրիա էր, որը պատժված էր Օդինի կողմից անհնազանդության համար։ Նա զրկվել է աստվածայնությունից և թաղվել է երկարատև քնի մեջ։ Այդ քնից նրան հանել է Սիգուրդը։ Վերջին մասը հավանաբար կրում է տիեզերական բովանդակություն (գարնան արթնացումը)։

Կատեգորիա:Նիբելունգի մատանին
Չարի կնիք

**Չարի կնիք** (), 1958 թվականին Օրսոն Ուելսի նկարահանած նուար ժանրի ֆիլմ, հիմքում Ուայթ Մաստերսոնի «Չարի նշան» գրվածքն է։

## Սյուժե
Այսպես ասած չարի կնիքով նշված է ամերիկա-մեքսիկական սահմանին գտնվող ամերիկյան մի փոքրիկ քաղաք, որտեղ ծավալվում են խճճված ու լարված իրադարձությունները։

Թմրաբիզնեսի դեմ պայքարի գծով մեքսիկացի գործակալ Միգել Վարգասը, ով օրինապահ ամուսին և ոստիկան էր, դառնում է վրիժառու։ Պատճառը կնոջը Սյուզանին թմրաբիզնեսի աշխարհի հետ կապ ունեցող ավազակների կողմից ահաբեկելն է։ Ընթացքում պարզվում է, որ թմրաբիզնեսի աշխարհի մարդկանց հետ կապ ունի նաև տեղի ոստիկան Հենկ Կուինլանը, ով հոգին վաճառել էր սատանային ...

## Դերերում


Image:Touch of Evil-Janet Leigh&Charlton Heston2.JPG|Չառլթոն Հեսթոն և Ջանեթ Լի
Image:Touch of Evil-Orson Welles.JPG|Օրսոն Ուելս
Image:Touch of Evil-Marlene Dietrich2 c.jpg|Մառլեն Դիտրիխ
Image:Touch of Evil-Akim Tamiroff2.JPG|Ակիմ Թամիրով


## Մրցանակներ
* Ամերիկյան բոլոր ժամանակների 100 լավագույն թրիլեր ֆիլմերի ցանկում 64-րդն է։
* 250 լավագույն ֆիլմեր IMDb-ի վարկածով վարկանիշային ցանկում ֆիլմը 128-րդ տեղում է (2012 թվականի ապրիլի դրությամբ)։
* 1993 թվականին ֆիլմը ներառվել է Ամերիկյան ֆիլմերի ազգային ռեեստրում։

## Ծանոթագրություններ

## Արտաքին հղումներ

* 
* 
* 
* 

Կատեգորիա:1950-ականների անգլերեն ֆիլմեր
Կատեգորիա:1958 ֆիլմեր
Կատեգորիա:Universal Pictures ֆիլմեր
Կատեգորիա:ԱՄՆ-ի ֆիլմերի ազգային գրանցամատյանի ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան թրիլեր ֆիլմեր
Կատեգորիա:Ամերիկյան սև-սպիտակ ֆիլմեր
Կատեգորիա:Ամերիկյան վեպերի էկրանավորումներ
Կատեգորիա:Ամերիկյան քրեական թրիլեր ֆիլմեր
Կատեգորիա:Ամերիկյան քրեական ֆիլմեր
Կատեգորիա:Գրական ստեղծագործությունների էկրանավորումներ
Կատեգորիա:Կալիֆոռնիայում նկարահանված ֆիլմեր
Կատեգորիա:Սև-սպիտակ ֆիլմեր
Կատեգորիա:Օրսոն Ուելսի ֆիլմեր
Կատեգորիա:Ֆիլմեր թմրանյութերի մասին
Կատեգորիա:1950-ականների ամերիկյան ֆիլմեր
Արևելագիտություն

**Արևելագիտություն** (օրիենտալիստիկա), գիտության ճյուղ, որը ուսումնասիրում է Արևելքի երկրների (Ասիայի և հյուսիսային Աֆրիկայի) պատմությունը, էկոնոմիկան, գրականությունը, լեզուները, մշակույթը, արվեստը, կրոնը, փիլիսոփայությունը, էթնոգրաֆիան, նյութական և հոգևոր մշակույթի հուշարձանները։ Երբեմն միացվում է աֆրիկագիտությանը (ուսումնասիրում է Աֆրիկայի երկրները)։

## Արևելագիտության ճյուղերը
Աֆրիկագիտությունը աստիճանաբար անջատվել է արևելագիտությունից. նույնը տեղի է ունեցել կովկասագիտության և նրա ճյուղերի՝ հայագիտության և քարթվելագիտության հետ։
* արաբագիտություն
* ասորագիտություն
* բուդդագիտություն
* եգիպտագիտություն
* թյուրքագիտություն
* ինդոնեզագիտություն
* իրանագիտություն
* կորեագիտություն
* հնդկագիտություն
** սանսկրիտոլոգիա
* ճապոնագիտություն
* մալայագիտություն
* մոնղոլագիտություն
** օյրաթագիտություն
** կալմիկագիտություն
* շումերագիտություն
* սեմագիտություն
* սինոլոգիա (չինագիտություն)
* վիետնամագիտություն
* տիբեթագիտություն
* տունգուսամանչժուրագիտություն
* ուրարտագիտություն
* օսմանագիտություն
* ֆիլիպինագիտություն
Մալայագիտություն

**Մալայագիտություն**, արևելագիտության ճյուղ, որը ուսումնասիրում է Մալայան կղզեխմբի երկրների (Բրունեյ, Ինդոնեզիա, Մալայզիա, Սինգապուր) պատմությունը, լեզուն, էկոնոմիկան, մշակույթը, արվեստը, կրոնը, փիլիսոփայությունը, էթնոգրաֆիան, նյութական և հոգևոր մշակույթի հուշարձանները։
Ճապոնագիտություն

[մինի|[Ճապոնական այգի Աուգսբուրգում (Գերմանիա)]]
**Ճապոնագիտություն**, արևելագիտության ճյուղ, որը ուսումնասիրում է Ճապոնիայի պատմությունը, տնտեսությունը, մշակույթը, կրոնը, փիլիսոփայությունը, էթնոգրաֆիան, հոգևոր և նյութական մշակույթի հուշարձանները։

Կատեգորիա:Ճապոնագիտություն
Ստավրոպոլի երկրամաս

**Ստավրոպոլի երկրամաս** (), երկրամաս Ռուսաստանի Դաշնությունում, Ռուսաստանի դաշնային սուբյեկտ։ Վարչական կենտրոնը Ստավրոպոլ քաղաքն է։ Բնակչության թիվը կազմում է 2 802 հազար մարդ։

## Աշխարհագրություն
Ստավրոպոլի երկրամասը ընդգրկում է Նախակովկասի կենտրոնական մասը և Մեծ Կովկասի հյուսիսային լանջերի մեծ մասը, այն սահմանակից է Ռոստովի մարզին, Կրասնոդարի երկրամասին, Կալմիկիային, Դաղստանին, Չեչնիային, Հյուսիսային Օսիային, Կաբարդա-Բալկարիային և Կարաչայ-Չերքեզիային։

## Բնակչություն
; Ազգային կազմը

Ստավրոպոլի երկրամասի ազգային կազմը 2010 թվականի մարդահամարի տվյալներով ունի հետևյալ տեսքը․

## Վարչատարածքային բաժանում
}

Ստավրոպոլի երկրամասը բաժանվում է 34 մունիցիպալ կազմավորումների՝ 9 քաղաքային օկրուգների և 25 մունիցիպալ շրջանների։

**Քաղաքային օկրուգները և դրանց կենտրոնները․**
: I. քաղաք Ստավրոպոլ — ք. Ստավրոպոլ
: II. Բլագոդառնիի քաղաքային օկրուգ — ք. Բլագոդառնի
: III. Գեորգիևսկի քաղաքային օկրուգ — ք. Գեորգիևսկ
: III. քաղաք-բուժավայր Եսենտուկի — ք. Եսենտուկի
: IV. քաղաք-բուժավայր Ժելեզնովոդսկ — Ժելեզնովոդսկ
: V. քաղաք-բուժավայր Կիսլովոդսկ — Կիսլովոդսկ
: VI. քաղաք Լերմոնտով — Լերմոնտով
: VII. Միներալնիե Վոդիի քաղաքային օկրուգ — Միներալնիե Վոդի
: VIII. քաղաք Նևիննոմիսկ — Նևիննոմիսկ
: IX. քաղաք-բուժավայր Պյատիգորսկ — Պյատիգորսկ

**Շրջանները և դրանց վարչական կենտրոնները․**
# Ալեքսանդրովսկոեի շրջան — գ․ Ալեքսանդրովսկոե
# Անդրոպովի շրջան — գ․ Կուրսավկա
# Ապանասենկովսկոեի շրջան — գ․ Դիվնոե
# Արզգիրի շրջան — գ․ Արզգիր
# .....
# Բուդյոննովսկի շրջան — ք․ Բուդյոննովսկ
# .....
# Գրաչյովկայի շրջան — գ․ Գրաչյովկա
# Իզոբիլնիի շրջան — ք․ Իզոբիլնի
# Իպատովոյի շրջան — ք․ Իպատովո
# Կիրովի շրջան — ք․ Նովոպավլովսկ
# Կոչուբեևսկոեի շրջան — գ․ Կոչուբեևսկոե
# Կրասնոգվարդեյսկոեի շրջան — գ․ Կրասնոգվարդեյսկոե
# Կուրսկայայի շրջան — ստ․ Կուրսկայա
# Լևոկումսկոեի շրջան — գ․ Լևոկումսկոե
# Շպակովսկոեի շրջան — ք․ Միխայլովսկ
# Նեֆտեկումսկի շրջան — ք․ Նեֆտեկումսկ
# Նովոալեքսանդրովսկի շրջան — ք․ Նովոալեքսանդրովսկ
# Նովոսելիցկոեի շրջան — գ․ Նովոսելիցկոե
# Պետրովսկոեի շրջան — ք․ Սվետլոգրադ
# Նախալեռնային շրջան — ստ․ Եսենտուկսկայա
# Սովետսկոեի շրջան — ք․ Զելենոկումսկ
# Ստեպնոեի շրջան — գ․ Ստեպնոե
# Տրունովսկոեի շրջան — գ․ Դոնսկոե
# Թուրքմենական շրջան — գ․ Լետնյայա Ստավկա

## Ծանոթագրություններ

Կատեգորիա:Ստավրոպոլի երկրամաս
Կատեգորիա:Ռուսաստանի երկրամասեր
Ռեսլմանիա XXVIII

right|thumb|250px|78 363 երկրպագու այցելում է Sun Life Stadium-ը, որը մարզադաշտի պատմության մեջ ռեկորդային ցուցանիշ է

**«Ռեսլմանիա  XXVIII»** (անգլ.` WrestleMania XXVIII), «WWE» կազմակերպության 28-րդ ամենամյա  «Ռեսլմանիա» պրոֆեսիոնալ ըմբշամարտի փեյ-փեր-վյու իրադարձությունը, որը տեղի է ունեցել 2012 թվականիի ապրիլի 1-ին` Մայամիի «Sun Life Stadium» ամերիկյան ֆուտբոլի մարզադաշտում՝ հավաքելով ռեկորդային 78 363 հանդիսատես։

Իրադարձության շրջանակներում տեղի ունեցան 8 պաշտոնական մարտեր, որոնցից գլխավորն էր Ջոն Սինայի և Ռոքի հանդիպումը, որն ավարտվում է վերջինիս տարած հաղթանակով։

## Արդյունքները

## Արտաքին հղումներ
*Ռեսլմանիայի պաշտոնական կայքը
*WWE պաշտոնական կայք

## Ծանոթագրություններ

Կատեգորիա:Ռեսլմանիա
Իսրայելը Եվրատեսիլ երգի մրցույթում

Թեև աշխարհագրական առումով **[[Իսրայել]]ը** Եվրոպայում չէ, նա Եվրոպական հեռարձակման շրջանակներում կարող է մասնակցել Եվրատեսիլ երգի մրցույթին. Իսրայելը անդամ է Եվրոպական հեռարձակողների միությանը, և առաջին կատարումը եղել է 1973 թվականին, Լյուքսեմբուրգում, Լյուքսեմբուրգ. Իսրայելը մասնակցել է մրցույթին 34 անգամ, հաղթել է 4 անգամ 1978 թ., 1979 թ.,1998 թ., և 2018 թ.,  Իսրայելը կազմակերպել է մրցույթը երեք անգամ։ 1979 թ., 1999 թ. և 2019 թ.,

2011 թ, Իսրայելը ներկայացրեց Եվրատեսիլ 1998 երգի մրցույթի հաղթող՛ Դանա Ինթերնեշնլը «Ding Dong» («Դինգ Դոնգ») երգով, սակայն նրան չհաջողվեց անցնել եզրափակիչ։

2012 թ, որոշվեց, որ Իսրայելը Եվրատեսիլ երգի մրցույթին կներկայացնի Իզաբո խումբը «Time» («Ժամանակ») երգով, բայց մայիսի 22-ին խմբին չհաջողվեց հասնել եզրափակիչ փուլ։

## Մասնակիցներ
;Table key

## Նշումներ

## Եվրատեսիլը Իսրայելում

## Պատկերադարան


Պատկեր:David D'or.jpg|Դավիդ Դ՛Օրը Ստամբուլում (2004)
Պատկեր:Teapacks Eurovision 2007.jpg| Թիպակսը Հելսինկիում (2007)
Պատկեր:ESC 2008 - Israel - Boaz Mauda, 1st semifinal.jpg| Բոաղ Մաուդան Բելգրադում (2008)


## Արտաքին հղումներ
* Իսրայելի էջը Eurovision.tv կայքում
Հեյկե Կամերլինգ Օնես

**Հեյկե Կամերլինգ Օնես** (, ), հոլանդացի ֆիզիկոս և քիմիկոս, Լեյդենի համալսարանի պրոֆեսոր (1882-1924)։

Հեղուկ հելիում ստանալու նպատակով Լեյդենի համալսարանում ստեղծել է հատուկ կրիոգենային լաբորատորիա, որը դարձել է ցածր ջերմաստիճանների ֆիզիկայի համաշխարհային կենտրոն և կոչվել նրա անունով։

Առաջինը Կամերլին Օնեսին է հաջողվել հասնել բացարձակ զրոյին մոտ ջերմաստիճանների։ 1908 թվականին նա առաջինն է ստացել հեղուկ հելիում։ 1911 թվականին սնդիկի էլեկտրական դիմադրությունը հետազոտելիս հայտնաբերել է, որ 4, 1K ջերմաստիճանում դիմադրությունն անհետանում է, այդ երևույթն ստացել է գերհաղորդականություն անվանումը, իսկ ինքը գիտնական դարձել է փաստորեն այն հայտնաբերողը։

1913 թ. ստացել է Նոբելյան մրցանակ ֆիզիկայի բնագավառում։

## Ծանոթագրություններ

Կատեգորիա:Հոլանդացի ֆիզիկոսներ
Կատեգորիա:Ֆիզիկոսներ այբբենական կարգով
Կատեգորիա:ԱՄՆ-ի գիտությունների ազգային ակադեմիայի անդամներ
Կատեգորիա:ԽՍՀՄ ԳԱ թղթակից անդամներ
Կատեգորիա:Լոնդոնի թագավորական միության արտասահմանյան անդամներ
Կատեգորիա:20-րդ դարի ֆիզիկոսներ
Կատեգորիա:Պրուսիայի գիտությունների ակադեմիայի անդամներ
Կատեգորիա:Հայդելբերգի համալսարանի շրջանավարտներ
Կատեգորիա:Հոլանդացի գյուտարարներ
Կատեգորիա:Փիլիսոփայական գիտությունների դոկտորներ
Կատեգորիա:Պրոֆեսորներ
Կատեգորիա:Ֆրանսիայի գիտությունների ակադեմիայի անդամներ
Կատեգորիա:ԱՄՆ-ի գիտությունների ազգային ակադեմիայի արտասահմանյան անդամներ
Կատեգորիա:Հոլանդացի նոբելյան մրցանակակիրներ
Կատեգորիա:Նիդերլանդների արվեստի և գիտությունների թագավորական ակադեմիայի անդամներ
Կատեգորիա:Ամերիկյան փիլիսոփայական ընկերության անդամներ
Կատեգորիա:Ռուսաստանի ԳԱ թղթակից անդամներ
Կատեգորիա:ԽՍՀՄ ԳԱ արտասահմանյան անդամներ
Կատեգորիա:Հոլանդացի քիմիկոսներ
Կատեգորիա:Գիտությունների դոկտորներ
Կատեգորիա:Հոլանդացի գիտնականներ
Diva (երգ)

**«Diva »** (*Դիվա*), Եվրատեսիլ 1998 երգի մրցույթում Իսրայելը ներկայացրած երգչուհի Դանա Ինթերնեշնլի երգը, որի հեղինակներն են Ցվիկա Պիկը և Յոավ Գինայը։ Երգը գրավել է 1-ին հորիզոնականը, հավաքելով 172 միավոր։

Եվրատեսիլի բեմում Diva երգը կատարելիս Դանան կրել է արծաթագույն զգեստ, և նրա հետ բեմում են եղել 4 վոկալիստ։ Երգը 3 անգամ ստացել է 12 միավոր։

## Երգի դիրքը չարթերում
### Ամենշաբաթյա չարթեր

### Տարեվերջյան չարթեր

## Հավաստագրումներ

## Ծանոթագրություններ

Կատեգորիա:Եվրատեսիլ 1998 երգի մրցույթ
Կատեգորիա:Եվրատեսիլ երգի մրցույթում հաղթած երգեր
Կատեգորիա:ԼԳԲՏ երգեր
Պիցցա

**Պիցցա** (), իտալական խոհանոցի այցեքարտային սննդատեսակ, որն իրենից ներկայացնում է շրջանաձև հաց՝ ծածկված պոմիդորի սոուսով (դասական տարբերակ), պանրով (սովորաբար՝ մոցարելա) և/կամ այլ բաղադրիչներով։ Համարվում է աշխարհի հայտնիագույն ուտեստներից մեկը։

Պիցցայի հայրենիքը համարվում է իտալական Նեապոլ քաղաքը որտեղ Իտալիայի թագուհի Մարգարիտայի այցի ժամանակ նրան հյուրասիրել էին վերին մասում տարբեր սննդատեսակներով հարուստ տափակ հաց։ Սովորաբար պիցցայի վրա ընդգծվել է Իտալիայի դրոշի գույները՝ կարմիր (տոմատ), սպիտակ (մոցցառելա պանիր) և կանաչ (ռեհան)։

Պիցցայի պատրաստմամբ և վաճառքով զբաղվող հաստատությունները կոչվում են պիցցերիաներ։

## Արտաքին հղումներ
* Պատրաստենք միասին. պիցա
* Բաղադրատոմս

Կատեգորիա:Իտալական խոհանոց
Կատեգորիա:Պիցցա
Կատեգորիա:Ուտեստներ այբբենական կարգով
Կատեգորիա:Հունական հայտնագործություններ
Կատեգորիա:Պանրով ուտեստներ
SFDK (խումբ)

**SFDK** (**''S**iempre **F**uertes **D**e **K**onciencia*), իսպանական երաժշտական հիփ հոփ խումբ [[Իսպանիա]]յի [[Սևիլյա]] քաղաքից։ Խմբի անդամներն են. MC Zatu (Saturnino Rey) և DJ
Acción Sánchez (Óscar Sánchez)։

== Պատմություն ==
Խումբը սեփական լեյբլը ունի՝ SFDK Records: 2005 թվականին SFDK-ն ստանում է [[Gold Album]] մրցանակը իրենց “2005” կոչվող ալբոմի համար։

== Հագուստ ==
SFDK-ն պայմանագիր է կապել Flama Wear և Wrung Division Wear կազմակերպությունների հետ, բայց միշտ չէ որ խմբի անդամները ելույթ են ունենում այդ բրենդների հագուստով։

2008 թվականի սեպտեմբերին խումբը հագուստի սեփական գիծ է բացել, կոչելով այն "Brand Lealty"։

== Սկավառակագրություն ==
=== Ալբոմներ ===
* "*Siempre fuertes*" ([[Zona Bruta]], 1999)
* "*Desde los chiqueros*" ([[Zona Bruta]], 2001)
* "*2001 Odisea en el lodo*" ([[Zona Bruta]], 2003)
* "*2005*" (SFDK Records/Boa Music, 2005)
* "*Los veteranos*" (SFDK Records/ Boa Music, 2007)
* "*Siempre fuertes 2*" (SFDK Records, 2009)
* "´´Tesoros y caras B ´´" (SFDK Records, 2010)

=== Ժապավեններ ===
* "*Sevilla Krannz*" (1993)
* "*Tras mil vueltas*" (1995)
* "*Esto va en serio*" (1996)

=== Սինգլեր ===
* "*Llámalo como lo quieras*" (Zeroporsiento, 1997)
* "*Después de...*" (SFDK Records, 2004)
* "*Original Rap University*" (SFDK Records, 2006)

=== DVD-ներ ===
* *Black Book'' (Boa Records, 2008)

## Տես նաև
* Իսպանական հիփ հոփ

## Արտաքին հղումներ
* Պաշտոնական կայքը 

Կատեգորիա:1993 հիմնադրված երաժշտական խմբեր
Կատեգորիա:Անդալուզիա
Կատեգորիա:Իսպանական հիփ հոփ խմբեր
Ժիգուլի (ավտոմեքենա)

**«Ժիգուլի»**, Վոլգայի քաղաքի ավտոմեքենայի գործարանի ավտոմեքենաների մակնիշ։ Թողարկվում է սկսած 1970 թվականից։

Սույն ընտանիքի ավտոմեքենաների արտադրությունը ՌԴ-ում դադարեցվել է 2012 թվականի սեպտեմբերի 17-ին։ Վերջին դասական մեքենան եղել է ՎԱԶ-21047 ունիվերսալը։ Ներկայումս ՎԱԶ-21074 մոդելի մեքենաների արտադրությունը շարունակվում է Եգիպտոսում՝ ԱվտոՎԱԶ-ի առաքած հավաքածուներից։ 
## Նկարներ

Image:Brno, Řečkovice, depozitář TMB, tři Lady.jpg| ձախից՝ ՎԱԶ-2101, ՎԱԶ-2102, ՎԱԶ-2103
Image:Wikiniva13a.jpg|ՎԱԶ-2105 (1980 թ. սկսած)
Image:VAZ-2106-early-modification.jpg| ՎԱԶ-2106 (1976 թ. սկսած)
Image:Vaz-2107.JPG|ՎԱԶ-2107 (1982 թ. սկսած)
Image:VAZ-2110-silver-june-19-2009.jpgՎԱԶ-2110


Կատեգորիա:Ավտոմեքենաներ
Քիոսյան կոտորած

350px|մինի|աջից|Է. Դելակրուայի «Կոտորած Քիոսում» կտավ,<br />1824 թ.
**Քիոսյան կոտորած**, 1822 թվականի ապրիլի 11-ին հունական Քիոս կղզում թուրքերի կողմից տեղի ունեցած հույն ժողովրդի զանգվածային սպանություններ, որի արդյունքում կղզու մոտ 155 000 բնակչից ողջ մնացին միայն 2 000-ը։ Դրանից հետո կղզին մի քանի տարի գրեթե անմարդաբնակ էր։

## Արտաքին հղումներ

*azator.gr կայք

## Ծանոթագրություններ

Կատեգորիա:Ցեղասպանություն
Կատեգորիա:1822
Կատեգորիա:Օսմանյան կայսրությունում քրիստոնյաների հետապնդում
Կատեգորիա:Օսմանյան կայսրության պաշարումներ
Կատեգորիա:Ռազմական հանցագործություններ
Կատեգորիա:Օսմանյան կայսրության պատմություն
Նուրմագոմեդ Բուդաև

**Նուրմագոմեդ Բուդաև** (), ազգությամբ օս հայ ազատամարտիկ, Արցախի հերոս։ Արցախյան առաջին պատերազմի ժամանակ կռվել է Միրզա Աբաևի հրամանատարության ներքո գտնվող օսական ջոկատի կազմում։

Բուդաևը գերի է ընկել ադրբեջանցիների մոտ, որտեղ նրան ենթարկել են տանջանքների, կուրացրել և հետո գնդակահարել։

## Տես նաև
* Օսական ջոկատ
* Օսեր

Կատեգորիա:Արցախի հերոսներ
Կատեգորիա:Օսական ջոկատ
Կատեգորիա:Օս ազատամարտիկներ
Ռիչարդ Մորտոն

**Ռիչարդ Մորտոն** (, ), անգլիացի բժիշկ և հոգևորական, 17-րդ դարի հայտնի բժիշկներից, Բժիշկների թագավորական քոլեջի անդամ։

## Ծանոթագրություններ

Կատեգորիա:Անգլիացի բժիշկներ
Կատեգորիա:1637 ծնունդներ
Կատեգորիա:1698 մահեր
Կատեգորիա:Անգլիացի կենսաբաններ
Նորվեգիան Եվրատեսիլ երգի մրցույթում

**[[Նորվեգիա]]ն** մասնակցում է Եվրատեսիլ երգի մրցույթին սկսած 1960 թվականից։

Նորվեգիան հաղթել է մրցույթը երեք անգամ՝ 1985-ին, 1995-ին և 2009-ին։ Նորվեգիան մրցույթի պատմության մեջ ամենաշատն է զբաղեցրել վերջին հորիզոնականը՝ 11 անգամ։

## Մասնակիցներ

* XX կիսաեզրափակիչներում նշանակում են ավտո-որակավորում։ Սա կարող է լինել արդյունք հետևյալ երկու պատճառներից։ Եթե երկիրը հաղթել է նախորդ տարվա մրցույթը, հաջորդ տարի նա չի մրցելու որևէ կիսաեզրափակչում։ Մյուս պատճառն այն է, որ Մեծ Քառյակի (Հնգյակի) երկիր-անդամները չեն մասնակցում որևէ կիսաեզրափակիչ փուլում։
* XX եզրափակիչներում նշանակում է, որ երկիրը չի անցել եզրափակիչ փուլ։

## Եվրատեսիլը Նորվեգիայում

## Պատկերադարան

Պատկեր:Maria Eurovision semi-final 2008.jpg| Մարիա Հաուկաս Ստորենգը Բելգրադում (2008)
Պատկեր:Alexander Rybak at the Eurovision press conference.jpg| Ալեքսանդր Ռիբակը մամուլի ասուլիսի ժամանակ Մոսկվայում (2009)


## Արտաքին հղումներ
* Նորվեգիայի էջը Eurovision.tv կայքում
Կարլ Վիտտե

**Կարլ Վիտտե** (լրիվ անուն ազգանունը , ), գերմանացի գիտնական, փիլիսոփա և իրավաբան։

Տասնչորս տարեկան հասակում՝ 1814 թ. ապրիլի 13-ին Գիսենի համալսարանում ստացել է փիլիսոփայական գիտությունների դոկտորի աստիճան. գրանցված է Գինեսի ռեկորդների գրքում որպես ամենաերիտասարդ դոկտորի կոչում ստացած անձ (Գիննեսի գրքում արձանագրված է, որ նա գիտությունների դոկտոր է դարձել 12 տարեկանում. այդ ռեկորդը հաղթահարել որևէ մեկին մինչև օրս չի հաջողվել)։

## Ծանոթագրություններ

Կատեգորիա:Գերմանացի բանասերներ
Կատեգորիա:Գերմանացի գիտնականներ
Կատեգորիա:Գերմանացի գրականագետներ
Կատեգորիա:Գերմանացի գրողներ
Կատեգորիա:Գերմանացի թարգմանիչներ
Կատեգորիա:Գերմանացի իրավաբաններ
Կատեգորիա:Գերմանացի իրավագետներ
Կատեգորիա:Գերմանացի փիլիսոփաներ
Կատեգորիա:Գինեսի գրքի ռեկորդակիրներ
Կատեգորիա:Գյոթինգենի համալսարանի շրջանավարտներ
Կատեգորիա:Գրաքննադատներ
Կատեգորիա:Լայպցիգի համալսարանի շրջանավարտներ
Կատեգորիա:Փիլիսոփայական գիտությունների դոկտորներ
Կիմ Բակշի

**Կիմ Նաումի Բակշի** (), ազգությամբ բաշկիր ռուսաստանցի գրող և կինոդրամատուրգ, հայագետ։ Հայագիտությամբ է զբաղվել 1964 թվականից։ Հայաստանի մասին 6 գրքի հեղինակ է, Մատենադարանի մասին ֆիլմի համահեղինակ է։

## Հայերեն հրապարակումները
### Մամուլ
* «Իմ գլխավոր սերը Հայաստանն է»։ «Գարուն», 1988, թիվ 11, էջ 9։

## Գրքեր
* «Արծիվ և սուր» (*Орел и меч*), 1970 թ.
* «Ճակատագիր և քար», էսսեներ (*Судьба и камень*), 1983 թ.
* «Սուրբ Ղազարի հարությունը» (*Воскрешение святого Лазаря*), 1960 թ.
* «Մենաստանից՝ սիրով» (*Из монастыря — о любви*), 2000 թ.
* «Մեր աշխարհը նման է անվի» (*Наш мир подобен колесу*), 2003 թ.
* «Սառած ժամանակը» (*Замороженное время*), 2006 թ.
* «Կապույտ երկնքի տակ» (*Под синевой небес*), 2007 թ.

## Արտաքին հղումներ
* Հայազգ հանրագիտարան, «Կիմ Նաումովիչ Բակշի»

## Ծանոթագրություններ

Կատեգորիա:Ռուս գրողներ
Կատեգորիա:Ռուս հայագետներ
Կատեգորիա:Պատվո շքանշանի ասպետներ (Հայաստան)
Կատեգորիա:Մոսկվայի պետական համալսարանի բանասիրական ֆակուլտետի շրջանավարտներ
Կատեգորիա:ԽՄԿԿ անդամներ
Կատեգորիա:Խորհրդային գրողներ
Վիետնամագիտություն

**Վիետնամագիտություն**, արևելագիտության ճյուղ, որը ուսումնասիրում է Վիետնամի լեզուները, պատմությունը, էկոնոմիկան, մշակույթը, արվեստը, կրոնը, փիլիսոփայությունը, էթնոգրաֆիան, նյութական և հոգևոր մշակույթի հուշարձանները։ Գիտնականը, որը ուսումնասիրում է վիետնամագիտություն կոչվում է վիետնամագետ։

## Տես նաև
* Արևելագիտություն

Կատեգորիա:Արևելագիտություն
Սահարայի Արաբական Դեմոկրատական Հանրապետություն

**Սահարայի Արաբական Ժողովրդավարական Հանրապետություն** (ՍԱԴՀ) (արաբ.՝ الجمهورية العربية الصحراوية الديمقراطية, իսպ.՝ **República Árabe Saharaui Democrática**), կիսով չափ ճանաչված նահանգ, որն Արևմտյան Սահարայի ամբողջ տարածքի վրա դե ֆակտո ունի իր գերիշխանությունը։ Նախկինում եղել է Իսպանիայի գաղութներից։ Սահարայի Արաբական Դեմոկրատական Հանրապետության կառավարությունը ղեկավարում է իր պնդած տարածքների 20-ից 25%-ը միայն։

## Աղբյուրներ

## Տես նաև
* Արևմտյան Սահարա‎

Կատեգորիա:1976 հիմնադրված պետություններ և տարածքներ
Կատեգորիա:Աֆրիկայի երկրներ
Կատեգորիա:Աֆրիկյան միության անդամ երկրներ
Կատեգորիա:Չճանաչված երկրներ
Կատեգորիա:Չճանաչված կամ մասամբ ճանաչված պետություններ
Կատեգորիա:Սահարայի Արաբական Դեմոկրատական Հանրապետություն
Ռոջեր Ֆեդերեր

**Ռոջեր Ֆեդերեր** (, ), շվեյցարացի թենիսիստ, հանդես է գալիս 1998 թվականից։

* Մենախաղերի արդյունքով եղել է աշխարհի առաջին ռակետ, ռեկորդային 302 շաբաթ, որից 237 շաբաթը անընդմեջ։ 
* Մեծ սաղավարտի տիտղոսակիր, Մեծ սաղավարտի մրցաշարերում հաղթել է 19 անգամ։ 
* Մեծ սաղավարտի մրցաշարերում եզրափակիչ է հասել ռեկորդային 29 անգամ, որից 10-ը անընդմեջ։ 
* Մեծ սաղավարտի բոլոր 4 մրցաշարերում եզրափակիչ է հասել առնվազն 5-ական անգամ, ինչը հանդիսանում է բացարձակ ռեկորդ։
* Ընդհանուր հաշվարկով Մեծ սաղավարտի մրցաշարերում հաղթել է ավելի քան 300 անգամ և սահմանել ռեկորդ։ 
* Ուիմբլդոն մրցաշարում եզրափակիչ է դուրս եկել 11 անգամ և հաղթել 8–ում, 2003-2007, 2009, 2012, 2017 թվականներին։ 
* ԱՄՆ բաց առաջնության եզրափակիչ է հասել 7 անգամ և նորից սահմանել ռեկորդ։ 
* 6 անգամ հաղթել է ATP ամփոփիչ մրցաշարում։ 
* Կարիերայի ընթացքում վաստակել է ավելի քան 100 մլն․ դոլար։

## Կենսագրություն
Ֆեդերերը ծնվել է գերմանաշվեյցարացի Ռոբերտ Ֆեդերերի ու աֆրիկացի Լինեթ դյու Ռանդի ընտանիքում։ Մանուկ հասակից խոսում է գերմաներեն, ֆրանսերեն, անգլերեն։ Ինչպես ասում է ինքը՝ թենիսիստը, իր Roger անունը ճիշտ է արտասանել անգլերեն ոճով ինչպես Ռոջեր (այլ ոչ ֆրանսերեն ինչպես Ռոժեր՝ չնայած նրա անվան այսպիսի տարբերակը երբեմն հանդիպում է)։ Ունի երկու քաղաքացիություն՝ Շվեյցարիա ու ՀԱՀ՝ չնայած բոլոր սպորտային մրցաշարերում ներկայանում է շվեյցարական դրոշի ներքո։

2008 թվականի օգոստոսի 8-ին իր 27-ամյակին Ֆեդերերը պատիվ է ունենում Շվեյցարիայի հավաքականի դրոշը տանել Պեկինում կայացած Օլիմպիադայի բացման արարողության ժամանակ։ Նա շվեյցարական դրոշը տարել է նաև Աթենքում կայացած Օլիմպիադայի ժամանակ 2004 թվականին։

Ամուսնացած է նախկին թենիսիստ Միրոսլավա Վավրինեցի հետ (լավագույն ցուցանիշ՝ 76-րդ տեղը աշխարհի մակարդակով)։ Նրանք սկսեցին հանդիպել 2000 թվականին, երբ երկուսն էլ հանդես եկան Սիդնեյի Օլիմպիադայում։ Իր վերջին մրցախաղը նա խաղաց 2002 թվականին, երբ վնասեց ոտքը։

2009 թվականի մարտի 14-ին Ռոջերը հայտարարեց, որ նա ու իր ընկերուհին պատրաստվում են ծնողներ դառնալ։ 2009 թվականի հուլիսի 23-ին Միրոսլավա Վավրինեցն ունեցավ երկու աղջիկ, ում անունը դրեցին Մայլա Ռոուզ () ու Շարլին Ռիվա ()։ 2014 թվականի մայիսի 6-ին Միրոսլավան ունեցավ ևս երկու տղա երկվորյակներ)՝ Լեոյին ու Լեննիին։

## Ծանոթագրություններ

Կատեգորիա:2008 թվականի Ամառային օլիմպիական խաղերի չեմպիոններ
Կատեգորիա:2012 թվականի Ամառային օլիմպիական խաղերի արծաթե մեդալակիրներ
Կատեգորիա:ՅՈՒՆԵՍԿՕ-ի բարի կամքի դեսպաններ
Կատեգորիա:ՅՈՒՆԻՍԵՖ-ի բարի կամքի դեսպաններ
Կատեգորիա:Շվեյցարացի թենիսիստներ
Կալմիկագիտություն

**Կալմիկագիտություն**, մոնղոլագիտության ճյուղերից մեկը, որը ուսումանսիրում է կալմիկների պատմությունը, փիլիսոփայությունը, կրոնը, մշակույթը, էթնոգրաֆիան։

## Պատմություն

Կալմիկագիտության զարգացման գործում մեծ ավանդ են ունեցել նրա հիմնադիր ռուս գիտնականները.

* Վասիլիյ Բակունին - գրել է «Կալմիկական ազգերի, հատկապես տորգոուտյան ազգերի նկարագրությունը, նրա խաների և կառավարիչների արարքները» (1761) աշխատությունը։
* Նիկիտա Բիչուրին - արքիմանդրիտ Հակինֆ, գրել է «Օյրաթների և կալմիկների առաջացման պատմությունը XV դարից մինչ մեր օրերը» (1834)աշխատությունը։
* Նիկոլայ Պալմով - գրել է «Ակնարկ կալմիկական ազգի Ռուսաստանում ապրելու ժամանակից սկսած պատմության մասին» (1922).

Կատեգորիա:Արևելագիտություն
Հայկական ռուբլի

**Հայկական ռուբլի**, Հայաստանի Առաջին Հանրապետության և ՀԽՍՀ անկախ արժույթը 1919-ից 1923 թթ.։ Մտցվել էր շրջանառության մեջ առաջին անդրկովկասյան ռուբլու փոխարեն և հետագայում փոխարինվել է երկրորդ անդրկովկասյան ռուբլով։ Հայկական ռուբլին ուներ միայն թղթադրամներ և չուներ մետաղադրամներ։

## Թղթադրամները

Հայաստանի Հանրապետությունում գործել են 5, 10, 25, 50, 100, 250, 500, 1000, 5000 և 10000 ռուբլի արժողությամբ թղթադրամներ։ Առաջին թղթադրամները թողարկվել են Մեծ Բրիտանիայում, *Waterlow and Sons* ընկերությունում։

## Տես նաև

* Հայկական դրամ

Կատեգորիա:Հայաստանի տնտեսություն
Կատեգորիա:Հայաստանի առաջին հանրապետություն
Կատեգորիա:1923 կազմալուծումներ Հայաստանում
Կատեգորիա:1919 հիմնադրումներ Հայաստանում
Կատեգորիա:Շրջանառությունից հանված դրամներ
Գերմանիան Եվրատեսիլ երգի մրցույթում

**[[Գերմանիա]]ն** մասնակցել է Եվրատեսիլ երգի մրցույթին սկսած 1956 թ., սակայն նա բաց է թողել 1996 թվականի Եվրատեսիլը, քանի որ Գերմանիան չի անցել նախընտրական փուլը և, հետևաբար, չի մասնակցել այդ տարվա մրցույթին։ Ոչ մի ուրիշ երկիր այդքան հաճախ չի ներկայացված եղել։ Մինչ Գերմանիայի վերամիավորումը 1990-ին, նա ներկայացվում էր որպես Արևմտյան Գերմանիա (Գերմանիայի Դաշնային Հանրապետության)։ Արևելյան Գերմանիան (Գերմանիայի Դեմոկրատական Հանրապետություն) չի մասնակցել մրցույթին։

Գերմանիան հաղթել է մրցույթը երկու անգամ։ 1982-ին և 2010-ին։ Թեև Գերմանիայի մասնակիցները ունեցել են սահմանափակ հաջողություններ համեմատ իրենց հարևանների, հանրային հետաքրքրությունը շարունակ բարձր է մնացել ու մնում։

Գերմանիան, Մեծ Բրիտանիաի, Իտալիայի, Ֆրանսիայի և Իսպանիայի հետ, «Մեծ Հինգ»-ի անդամ է, որոնք ավտոմատ կերպով անցնում են եզրափակիչ։

Եվրատեսիլ երգի մրցույթի կիսաեզրափակիչները հեռարձակում է ՀԳՀ-ը, իսկ եզրափակիչը հեռարձակում է ԱՌԴ-ի առաջին ալիքը։

## Մասնակիցներ

* XX կիսաեզրափակիչներում նշանակում են ավտո-որակավորում։ Սա կարող է լինել արդյունք հետևյալ երկու պատճառներից։ Եթե երկիրը հաղթել է նախորդ տարվա մրցույթը, հաջորդ տարի նա չի մրցելու որևէ կիսաեզրափակչում։ Մյուս պատճառն այն է, որ Մեծ Քառյակի (Հնգյակի) երկիր-անդամները չեն մասնակցում որևէ կիսաեզրափակիչ փուլում։
* XX եզրափակիչներում նշանակում է, որ երկիրը չի անցել եզրափակիչ փուլ։

## Եվրատեսիլը Գերմանիայում

## Պատկերադարան

Պատկեր:Eurovision Song Contest 1958 - Margot Hielscher.png| Մարգոթ Հիելսչերը Հիլվերսիումում (1958)
Պատկեր:ESC 2007 Germany - Roger Cicero - Frauen regieren die Welt.jpg| Ռոջեր Ցիցերոն Հելսինկիում (2007)
Պատկեր:No Angels - ESC 2008.jpg| Նո Էնջլս խումբը Բելգրադում (2008)
Պատկեր:Lena Oslo3.jpg| Լենա Մայեր-Լանդրութը կատարում է Satellite երգը Օսլոյում (2010)
Պատկեր:Germany ESC 2011 Lena Meyer-Landrut 001.jpg| Լենա Մայեր-Լանդրութը Դյուսելդորֆում (2011)


## Արտաքին հղումներ
* Գերմանիայի էջը Eurovision.tv կայքում
Euphoria (երգ, Լորին)

**«Euphoria»** (*Էյֆորիա*), շվեդ երգչուհի Լորինի երգն է Եվրատեսիլ 2012 երգի մրցույթի համար։ Երգի հեղինակներն են Թոմաս Գեսոնը և Պիթեր Բոստրոմը։ Երգը ներկայացվելով Եվրատեսիլ 2012 երգի մրցույթում հաղթել է հավաքելով 372 միավոր, ընդ որում ստանալով մրցույթի պատմության մեջ ամենաշատ 12 միավորները՝ 18 անգամ։

Երգը մինչև այժմ ստացել է 9 պլատինե կարգավիճակ։

## Եվրատեսիլ երգի մրցույթ
Լորինը երգը ներկայացնելով Շվեդիայի Եվրատեսիլի ազգային ընտրությանը, մարտի 10-ին վերջնական հաղթող է ճանաչվում ժյուրիի և հեռուստադիտողի քվեարկության արդյունքում և հնարավորություն ստանում ներկայացնել Շվեդիան Եվրատեսիլ 2012-ում, որը կայացել է Ադրբեջանում։

Շվեդիան Եվրատեսիլ 2012-ում ներկայացավ երկրորդ կիսաեզրափակչի ժամանակ 11-րդ համարի ներքո և 172 միավորով եզրափակիչ անցավ առաջինը։ Եզրափակչում Շվեդիան ներկայացավ 17-րդ համարի ներքո և քվեարկության արդյունքում հաղթող ճանաչվեց՝ ստանալով 372 միավոր. ընդ որում 12 միավոր ստացավ 18 երկրից, որը համարվում է մրցույթի պատմության մեջ ամենաշատ 12 միավոր ստացած երկիրը։

## Երգացանկ
*;CD single
# "Euphoria" (Single version) – 3:00
# "Euphoria" (Carli Remix version) – 5:44
# "Euphoria" (Alex Moreno Remix version) – 6:39
# "Euphoria" (Carli Dub version) – 5:44
# "Euphoria" (Alex Moreno Remix radio edit) – 3:23
# "Euphoria" (Carli Remix radio edit) – 3:50
# "Euphoria" (Instrumental version) – 3:00

*;Digital download
# "Euphoria" (Single version) – 3:01
# "Euphoria" (Karaoke version) – 3:01
# "Euphoria" (Instrumental) – 2:59

*;Digital EP – Remixes
# "Euphoria" (Carli Remix version) – 5:43
# "Euphoria" (Alex Moreno Remix version) – 6:39
# "Euphoria" (Alex Moreno Remix radio edit) – 3:24
# "Euphoria" (Single version) – 3:01

*;Official Promo Remixes
# "Euphoria (Robin Rocks & Rubio Remix) 6:03			
# "Euphoria (Lucas Nord Remix) 6:01			
# "Euphoria (Lucas Nord Remix Radio Edit) 3:49		
# "Euphoria (Robin Rocks & Rubio Remix) [Radio Edit] 3:47			
# "Euphoria (Drumapella) 3:01		
# "Euphoria (Strings Version)	 3:00	
# "Euphoria (Alex Moreno Remix Radio Edit) 3:25			        
# "Euphoria (Alex Moreno Remix) 6:40			
# "Euphoria (Martin Wik Remix) 3:20			
# "Euphoria (Carli Radio Remix) 3:16			
# "Euphoria (Carli Remix) 5:40			
# "Euphoria (Tiger & Wolf Remix) 6:43		
# "Euphoria (Stormby Radio Mix) 3:06		
# "Euphoria (Stormby Extended Mix) 5:49			
# "Euphoria (WaWa Radio Edit) 3:13			
# "Euphoria (Acoustic Strings Version) 4:39		
# "Euphoria (Acoustic Guitar Version) 3:43			
# "Euphoria (WaWa Club Mix) 6:07		
# "Euphoria (7th Heaven Club Mix) 8:41		
# "Euphoria (Instrumental) 3:04			
# "Euphoria (DJ Solovey Remix) 5:32			
# "Euphoria (Acapella Filtered) 3:01

## Հիթ-շքերթներ և հավաստագրումներ

### Շաբաթական հիթ-շքերթներ

### Տարեվերջյան հիթ-շքերթներ

### Հավաստագրումներ

## Ծանոթագրություններ

Կատեգորիա:2012 երգեր
Կատեգորիա:2012 սինգլներ
Կատեգորիա:Irish Singles Chart գլխավորած սինգլներ
Կատեգորիա:Եվրատեսիլ 2012 երգի մրցույթ
Կատեգորիա:Եվրատեսիլ երգի մրցույթում հաղթած երգեր
Should've Known Better

**«Should've Known Better»** (*Պետք էր իմանալ ավելի լավ*), Սոլունա Սամայի երգն է Եվրատեսիլ 2012 երգի մրցույթի համար։ Երգի հեղինակներն են Ռիմին, Chief 1 և Իսամ Բաչիրին։ Երգը մրցույթի եզրափակչում զբաղեցրել է 22-րդ հորիզոնականը։

## Չարթեր

Կատեգորիա:2012 երգեր
Կատեգորիա:2012 սինգլներ
Կատեգորիա:Եվրատեսիլ 2012 երգի մրցույթ
Ուկրաինան Եվրատեսիլ երգի մրցույթում

[մինի||աջից|230px|[Ռուսլանա, Եվրատեսիլ 2004 երգի մրցույթի հաղթող]]
[մինի|աջից|230px|[Վերկա Սերդյուչկան Հելսինկիում (2007)]]
[մինի|աջից|230px|[Անի Լորակը Բելգրադում (2008)]]
[մինի|աջից|230px|[Սվետլանա Լոբոդան Մոսկվայում (2009)]]

**Ուկրաինան Եվրատեսիլ երգի մրցույթ**ին առաջին անգամ մասնակցել է 2003 թվականին։ Ուկրաինան իր մասնակցության երկրորդ տարում դառնում է հաղթող՝ Ռուսլանայի "Wild Dances" երգի շնորհիվ։ Քանի որ Ուկրաինան հաղթել էր այդ տարվա մրցույթում 2005 թվականի մրցույթը անցկացվելու էր Կիևում։

Ուկրաինան մրցույթի այն հաջողակ երկրներից մեկն է որը ամեն անգամ հաղթահարում է կիսաեզրափակչի փուլը։

2009 թվականին Ուկրաինայում մրցույթը հեռարձակող "NTU" հեռուստաընկերությունը հայտարարեց, որ մասնակցելու է Եվրատեսիլ 2009 թ.-ին, չնայած բոլոր այն խոսակցություններին, որ հեռուստաընկերությունը ունի ֆինանսական խնդիրներ։ 2015 թ.-ին Ուկրաինան հրաժարվում է մասնակցել ֆինանսական խնդիրների և երկրում տեղի վիճակի պատճառով։

## Մասնակիցներ

* XX կիսաեզրափակիչներում նշանակում են ավտո-որակավորում։ Սա կարող է լինել արդյունք հետևյալ երկու պատճառներից։ Եթե երկիրը հաղթել է նախորդ տարվա մրցույթը, հաջորդ տարի նա չի մրցելու որևէ կիսաեզրափակչում։ Մյուս պատճառն այն է, որ Մեծ Քառյակի (Հնգյակի) երկիր-անդամները չեն մասնակցում որևէ կիսաեզրափակիչ փուլում։
* XX եզրափակիչներում նշանակում է, որ երկիրը չի անցել եզրափակիչ փուլ։

## Քվեարկության պատմություն (2003-2012)
Ուկրաինան ամենաշատ միավորները *տվել է*...

Ուկրաինան ամենաշատ միավորները *ստացել է*...

## Եվրատեսիլը Ուկրաինայում

## Տես նաև
* Ուկրաինան Մանկական Եվրատեսիլ երգի մրցույթում
* Ռուս-ուկրաինական հարաբերությունները Եվրատեսիլ երգի մրցույթում

## Արտաքին հղումներ
* Ուկրաինայի էջը Eurovision.tv կայքում
Run Away (երգ)

**Run Away**, մոլդովական SunStroke Project խմբի և մոլդովացի երգչուհի Օլիա Տիրայի երգն է, որով ներկայացրել են Մոլդովան Եվրատեսիլ 2010 երգի մրցույթում։ Երգի երաժշտության հեղինակներն են՝ Անդրեյ Ռագոզան և Սերգեյ Ստեփանովը, իսկ խոսքերի հեղինակը՝ Ալինա Գալեթսկայան։

Երգը Եվրատեսիլի եզրափակիչ փուլում զբաղերցել է 22-րդ հորիզոնականը ստանալով 27 միավորով։

Մինչև մրցույթի բեմում ներկայացվելը, երգը Յութուբում բավականին հայտնի դարձավ սաքսաֆոնահար Սերգեյ Ստեփանովի շնորհիվ ով դարձավ հայտնի ինտերնետային մեմ՝ ստանալով «Epic Sax Guy» անվանումը։

Կատեգորիա:2010 երգեր
Կատեգորիա:2010 սինգլներ
Կատեգորիա:Եվրատեսիլ 2010 երգի մրցույթ
Կատեգորիա:Երաժշտական մեմեր
Իմեդի

**«Իմեդի մեդիա հոլդինգ»** (վրացերեն՝ იმედი მედია ჰოლდინგი), վրացական մասնավոր հեռուստառադիոընկերություն։

## Արտաքին հղումներ
* Ռադիո Իմեդի 
* IMEDINEWS.GE  – Իմեդի նորությունների պորտալ
* IMEDI DESIGN  – Իմեդիի հեռարձակման խումբ

Կատեգորիա:Վրաստանի հեռուստաընկերություններ
Կատեգորիա:Վրացալեզու հեռուստաալիքներ
Նիկոլայ Սկլիֆոսովսկի

**Նիկոլայ Վասիլյևիչ Սկլիֆոսովսկի** (, ), ռուս բժիշկ՝ վիրաբույժ և ֆիզիոլոգ, պրոֆեսոր։ Հեղինակել է բազմաթիվ աշխատություններ, որոնք վերաբերում են որովայնի խոռոչի ռազմադաշտային վիրաբուժությանը։ Եղել է Սանկտ-Պետերբուրգի Կայսերական կլինիկական ինստիտուտի տնօրենը։

## Կենսագրություն
[մինի|150px|Մոլդովայի [նամականիշ, 2006]]
Ծնվել է 1836 թվականի ապրիլի 6-ին Ռուսական կայսրության Խերսոնի նահանգում՝ Դուբոսարի քաղաքի մոտ տեղակայված խուտորում (այժմ՝ չճանաչված Մերձդնեստրի Մոլդովական Հանրապետության կազմի մեջ)։ Միջնակարգ կրթությունը ստացել է Օդեսայում՝ №2 գիմնազիայում, որն ավարտել է արծաթե մեդալով։ 1859 թվականին ավարտել է Մոսկվայի համալսարանի բժշկական ֆակուլտետը և անմիջապես ստանձնել Օդեսայի քաղաքային հիվանդանոցի վիրաբուժական բաժանմունքի ղեկավարի պաշտոնը։

1863 թվականին, Խարկովում, ստացել է բժշկության դոկտորի գիտական աստիճան՝ «Հարարգանդային արյունային ուռուցքի մասին» դիսերտացիայի համար։ 1866-1867 թվականներին աշխատել է Գերմանիայում՝ պրուսական բանակում, ապա Ֆրանսիայում՝ Նելատոնի կլինիկայում, հետո՝ Անգլիայում։ Վերադառնալով Ռուսաստան թողարկել է բազմաթիվ աշխատություններ, ինչի շնորհիվ 1870 թվականի սկզբին հրավիրվել է Կիևի համալսարանի վիրաբուժության ամբիոն։

1878 թվականին տեղափոխվել է Մոսկվա, աշխատել մի քանի վիրաբուժական կլինիկաներում։ 1893-ին հրավիրվել է Սանկտ-Պետերբուրգ՝ զբաղեցնելու Կայսերական կլինիկական ինստիտւտի (այժմ՝ Հետբուհական կրթության բժշկական ակադեմիա) տնօրենի պաշտոնը։

Կյանքի վերջին տարիները ապրել է Յակովցիի իր կալվածքում (Պոլտավայի մոտ)։ Մահացել է 1904-ին՝ ինսուլտից։

## Նշանակություն
Սկլիֆոսովսկին իր ռազմաբժշկական գործունեության ընթացքում մասնակցել է մի շարք պատերազմների․ ավստրո-պրուսական (1866-68), ֆրանս-պրուսական (1870-1871), Բալկանյան (1876) և ռուս-թուրքական (1877-1878)։ Ռազմական գործողությունների ժամանակ նա աշխատել է վիրակապական կետերում՝ որպես ռազմադաշտային վիրաբույժ, վիրաբույժ-կոնսուլտանտ, ռուսական բանակի առաջատար վիրաբույժ։

Օգտագործելով իր բժշկական մեծ հեղինակությունը՝ նա նախաձեռնել է կլինիկական ավանի ստեղծումը Դեվիչյե Պոլեում, որը բավականին մեծ ներդրում է ունեցել Ռուսաստանում վիրաբուժության զարգացման գործում։

Շարունակելով Ն․ Պիրոգովի գործը՝ Սկլիֆոսովսկին նպաստել է անտիսեպտիկայի զարգացմանն ու տարածմանը սկզբում Մոսկվայում, ապա՝ ողջ Ռուսաստանում։

Հեղինակ է ավելի քան 70 բժշկական աշխատությունների, որոնք հիմնականում վերաբերում են ռազմական բժշկությանը՝ հատկապես, ռազմադաշտային վիրաբուժությանը, ռազմասանիտարական գործին։

## Հիշատակ
* Սկլիֆոսովսկու անունն է կրում Մոսկվայի շտապ օգնության քաղաքային գիտահետազոտական ինստիտուտը։
* 2006-ին Մոլդովայում թողարկվել է Նիկոլայ Սկլիֆոսովսկուն նվիրված նամականիշ։

## Ծանոթագրություններ

## Արտաքին հղումներ
* Սկլիֆոսովսկու կենսագրությունը

Կատեգորիա:Ռուս ֆիզիոլոգներ
Կատեգորիա:Մոսկվայի պետական համալսարանի շրջանավարտներ
Կատեգորիա:Կաթվածից մահացածներ
Կատեգորիա:Ռուս բժիշկներ
Կատեգորիա:Ռուս վիրաբույժներ
Կատեգորիա:Գիտությունների դոկտորներ
Կատեգորիա:Մոսկվայի պետական համալսարանի դասախոսներ
Կատեգորիա:Ռուս գյուտարարներ
Կատեգորիա:Ուկրաինացի գիտնականներ
Կատեգորիա:Անձինք նամականիշերի վրա
Թոմ Սելեք

**Թոմաս Ուիլյամ Սելլեք** (, ), սլովակական և շոտլանդական ծագմամբ ամերիկացի դերասան։ 1984 թվականին արժանացել է Էմմի մրցանակի՝ «Մասնավոր դետեկտիվ Մագնումը» հեռուստասերիալում գլխավոր դերի վարպետ կատարման համար։ Առավել հայտնի է դարձել՝ խաղալով «Վարձու մարդասպանները» ֆիլմում։

## Ծանոթագրություններ

Կատեգորիա:20-րդ դարի ամերիկացի տղամարդ դերասաններ
Կատեգորիա:21-րդ դարի ամերիկացի տղամարդ դերասաններ
Կատեգորիա:«Էմմի» մրցանակի դափնեկիրներ
Կատեգորիա:«Ոսկե ազնվամորի» մրցանակի դափնեկիրներ
Կատեգորիա:«Ոսկե գլոբուս» մրցանակի դափնեկիրներ
Կատեգորիա:Ամերիկացի բասկետբոլիստներ
Կատեգորիա:Ամերիկացի կինոպրոդյուսերներ
Կատեգորիա:Ամերիկացի կինոսցենարիստներ
Կատեգորիա:Ամերիկացի հեռուստապրոդյուսերներ
Կատեգորիա:Ամերիկացի մոդելներ
Կատեգորիա:Ամերիկացի սցենարիստներ
Կատեգորիա:Ամերիկացի տղամարդ թատերական դերասաններ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Թատրոնի դերասաններ
Կատեգորիա:Հարավային Կալիֆոռնիայի համալսարանի շրջանավարտներ
Կատեգորիա:Հոլիվուդյան դերասաններ
Քլայդ (գետ)

մինի|300px|աջից|Գետը միջին հոսանքներում
**Քլայդը** (, ), իր մեծությամբ 8-րդ գետն է Մեծ Բրիտանիայում։ Այն ամբողջությամբ գտնվում է Շոտլանդիա երկրամասում։  Գետի երկարությունը կազմում է 176 կմ, իսկ ավազանի տարածքը՝ 4100 քառ. կմ։ Գետը սկիզբ է առնում հարավշոտլանդական բարձունքներից և թափվում է Ֆյորտ-օֆ-Կլայդ ծովածոցը։ Գետի ափին է գտնվում Մեծ Բրիտանիայի ամենամեծ քաղաքներից մեկը՝ Գլազգոն։ Գետը իր վտակների միջոցով կապվում է Հյուսիսային ծովի հետ։

## Ծանոթագրություններ

Կատեգորիա:Հյուսիսային ծովի ավազանի գետեր
Քեթրին Օ’Հարա

**Քեթրին Էնն Օ’Հարա** (, ), կանադացի և ամերիկացի դերասանուհի։ Քեթրինը հանդես է եկել նաև որպես սցենարիստ և ռեժիսոր։ Դերասանուհին ուներ իռլանդական ծագում։ Առավել հայտնի է դարձել՝ խաղալով «Տանը մենակ» և Վարձու մարդասպանները ֆիլմերում։ «Տանը մենակ» ֆիլմի համար, դերասանուհին ստացել է Օսկար։

## Ծանոթագրություններ

## Արտաքին հղումներ
* Դերասանուհու անհատական էջը NorthernStars.ca կայքում 
* Դերասանուհու կենսագրությունը peoples.ru կայքում

Կատեգորիա:20-րդ դարի ամերիկացի դերասանուհիներ
Կատեգորիա:21-րդ դարի ամերիկացի դերասանուհիներ
Կատեգորիա:«Էմմի» մրցանակի դափնեկիրներ
Կատեգորիա:Ամերիկացի կին հնչյունավորողներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի կինոռեժիսորներ
Կատեգորիա:Ամերիկացի կոմպոզիտորներ
Կատեգորիա:Ամերիկացի հեռուստատեսային դերասանուհիներ
Կատեգորիա:Ամերիկացիներ իռլանդական սերմամբ
Կատեգորիա:Կանադացի գրողներ
Կատեգորիա:Կանադացի դերասանուհիներ
Կատեգորիա:Կանադացի կինոդերասանուհիներ
Կատեգորիա:Կանադացի կինոռեժիսորներ
Կատեգորիա:Կանադացի հեռուստատեսային դերասանուհիներ
Կատեգորիա:Կանադացի սցենարիստներ
Կատեգորիա:Օսկարակիրներ
Կատեգորիա:Աուդիոգիրք կարդացողներ
Քեյսի Ուիլսոն

**Քեյսի Ուիլսոն** (, ), հումորային ժանրի ամերիկացի դերասանուհի և սցենարիստ։ Նկարահանվել է մի շարք հայտնի շոուներում՝ Saturday Night Live, «Երջանիկ ավարտ» և այլն։ 2008 թվականից սկսել է նկարահանվել ֆիլմերում։ Առավել հայտնի դարձել խաղալով Վարձու մարդասպանները ֆիլմում Քրիսթինի դերը։

## Ծանոթագրություններ

## Հղումներ
* Քեյսիի պրոֆիլը myspace.com կայքում
* պրոֆիլը funnyordie.com կայքում
* Հարցազրույց Քեյսի Ուիլսոնի հետ 

Կատեգորիա:1980 ծնունդներ
Կատեգորիա:21-րդ դարի ամերիկացի դերասանուհիներ
Կատեգորիա:Ամերիկացի կին հնչյունավորողներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Ամերիկացի սցենարիստներ
Կատեգորիա:Ամերիկացիներ իռլանդական սերմամբ
Կատեգորիա:Հոլիվուդյան դերասաններ
Կատեգորիա:Հոկտեմբերի 24 ծնունդներ
Կատեգորիա:21-րդ դարի ամերիկացի կին գրողներ
Կատեգորիա:Թատրոնի ամերիկացի դերասանուհիներ
Ռուցոլա

մինի|250px|Ռուցոլա խաղի խորհրդանիշը
**Ռուցոլա** (), իտալական ավանդական հնագույն սպորտային խաղ է։ Ծագել է և խաղում են Իտալիայի Էմիլիա Ռոմանիա, Տոսկանա, Ամբրուցո, Մարկե, Ումբրիա, Լացիո և Կալաբրիի շրջաններում։

## Խաղի կանոնները
Մարզագույքը 12-ից 25 սանտիմետր շրջանագծով, 4.5 սմ լայնքով, 450 գրամից ոչ պակաս լավ չորացրած, պեկորինո տեսակի պանրից սկավառակ է։ Մեր օրերում հաճախ օգտագործում են փայտե սկավառակ։ Մոտ երկու մետր երկարությամբ, մեկ ծայրը օղակ արած (ցուցամատին կապելու համար) ժապավենը փաթաթվում է սկավառակի շուրջը և նետելուց թափ է հաղորդում նրան։ Խաղացողները 6-ից 10 հոգի ամեն մի խմբում, երեք նետումով պետք է հնարավորին չափ հեռու նետեն պանրե սկավառակը։ Հաղթողները որպես պարգև ստանում են պարտվողների պանիրները։

## Ծանոթագրություններ

## Արտաքին հղումներ
*Ռուցոլայի խաղը իր մանրամասներով youtube կայքում

Կատեգորիա:Անհատական խաղաձևեր
Թեթևաբարո վարքով գերազանցիկը

**«Թեթևաբարո վարքով գերազանցիկը»** (), 2010 թվականի ամերիկյան կինոկատակերգություն։ Գլխավոր դերերում հանդես են գալիս Էմմա Սթոունը, Փեն Բեջլին և Ամանդա Բայնսը։

## Սյուժե
Ամերիկյան ավագ դպրոցի աշակերտուհիներից մեկն իր ընկերուհուն համոզում է, որ ինքը կորցրել է կուսությունը (բայց դա իրականում սուտ է լինում)։ Բացի նրանցից այդ լուրը լսում է Օլիվի (Էմմա Սթոուն) ոխերիմ թշնամիներից մեկը՝ Մարիաննան (Ամանդա Բայնս) և պատմում ամբողջ դպրոցին։ Լուրերն անմիջապես տարածվում են ամբողջ դպրոցով մեկ, և աղջիկը ստիպված է լինում տարբեր միջոցներով հետ բերել իր պատիվը։

## Դերերում
* Էմմա Սթոուն - *Օլիվ Պենդերգաստ*
* Փեն Բեջլի - *Թոդ*
* Էլիսոն Միչալկա - *Ռիանոն Աբերնեյտի*
* Ամանդա Բայնս - *Մարիաննա Բրայնտ*
* Պատրիշա Կլարկսոն - *Ռոզմարի Պենդերգաստ, Օլիվի մայրը*
* Սթենլի Տուչի - *Դիլլ Պենդերգաստ, Օլիվի հայրը*
* Կեմ Ժիգանդե - *Միկա*

## Սաունդթրեք
Պաշտոնական ալբոմը, երգերի հավաքածուով, ներառում է հետևյալ երգերը.

# OneRepublic - «Good life»
# Bad Before Good - «Day One»
# Lenka - «Trouble Is A Friend»
# Cary Brothers - «If You Were Here»
# The Yeah You’s - «15 Minutes»
# Remi Nicole - «Cupid Shoot Me»
# Kram - «Satellite»
# AM - «Don’t You (Forget About Me)»
# I Heart Homework - «We Go Together»
# Kardinal Offishall - «Numba 1 (Tide Is High)»
# Carlos Bertonatti - «Perfect Picture»
# Miniature Tigers - «The Wolf»
# Jessie J - «Sexy Silk»
# The Boy Least Likely To - «When Life Gives Me Lemons I Make Lemonade»
# Natasha Bedingfield - «Pocketful Of Sunshine»
# Simple Minds - «Don’t You (Forget About Me)»
# Sweet Thing - «Change of Seasons»
# Joan Jett - «Bad reputation»

## Ծանոթագրություններ

## Արտաքին հղումներ
* Ֆիլմի պաշտոնական կայք էջը 

Կատեգորիա:2010 ֆիլմեր
Կատեգորիա:2010-ականների ամերիկյան ֆիլմեր
Կատեգորիա:2010-ականների անգլերեն ֆիլմեր
Կատեգորիա:2010-ականների ռոմանտիկ կինոկատակերգություններ
Կատեգորիա:Ամերիկյան ԼԳԲՏ ֆիլմեր
Կատեգորիա:Ամերիկյան անկախ ֆիլմեր
Կատեգորիա:Ամերիկյան կինոկատակերգություններ
Կատեգորիա:Ամերիկյան պատանեկան կինոկատակերգություններ
Կատեգորիա:Ամերիկյան ռոմանտիկ կինոկատակերգություններ
Կատեգորիա:Կալիֆոռնիայում նկարահանված ֆիլմեր
Կատեգորիա:Ֆիլմեր դպրոցի մասին
Կատեգորիա:Ֆիլմեր, որոնց գործողությունները տեղի են ունենում Կալիֆոռնիայում
Կատեգորիա:Անգլերեն անկախ ֆիլմեր
Լիմուզին

[մինի|աջից|220px|[Mercedes-Benz W220 լիմուզին]]

**Լիմուզին**, մարդատար մեքենայի տարատեսակ, որի ներսում սովորաբար վարորդի նստատեղը միջնապատով առանձնացված է ուղևորների սրահից։

«Լիմուզին» բառն առաջացել է Ֆրանսիայի պատմական Լիմուզին (limousine) գավառի անվանումից։ Սկզբնական շրջանում լիմուզիններ կոչվել են հենց վարորդի և ուղևորի միջնապատով բաժանված սրահներ ունեցող ավտոմեքենաները, սակայն այժմ լիմուզին կարող են համարվել նույնիսկ այնպիսի մոդելներ, ինչպիսիք են Hummer-ը, Smart-ը, կամ Mini-ն։

Գերմանիայիում «լիմուզին» անվանում են սովորական մարդատար սեդանները։

Կատեգորիա:Ավտոմոբիլային թափքի տիպեր
Պեկորինո

250px|մինի|Տարբեր տեսակի պեկորինոներ
**Պեկորինո** (), իտալական պանիրների մեծ ընտանիք, ստանում են ոչխարի կաթից։ Որպես կանոն բոլոր տեսակները կտրվածքում հատիկավոր են, որոնք հասունացման տարիներից ավելի նկատելի են դառնում։ Անունը ծագում է  ոչխար բառից, որը սերում է հին հռոմեական շրջանից։. Պեկորինոյում կան բավականին ամինաթթուներ A, B, PP, С, Е խմբերի վիտամիններ, կալցիում և ֆոսֆոր։

## Պեկորինոյի տեսակները
Իտալիայի տարբեր շրջաններում պեկորինո արտադրվում է տարբեր եղանակներով, ինչով և բացատրվում է տարբեր տեսակների առկայությունը։ Տեսակների մեջ առանձնանում են հիմնական չորս տեսակ՝ ռոմանո, սարդո, տոսկանո, սիչիլիանո։ Բոլոր այս տեսակները ունեն «Protected Designation of Origin» կարգավիճակ (PDO, պաշտպանված են ըստ ծագումի) և ունեն տեսականու բազմաթիվ տարբերակներ, կապված հասունացման ժամկետի հետ։

## Օգտագործում
Սովորաբար պեկորինոն մատուցում են տանձի, խաղողի պոպոքի, մեղրի և տնական հացի հետ։ Հաճախ ռնդած պեկորինո են օգտագործում պաստայի մեջ, առավել թանկ պարմեզանի փոխարեն։ Տեսականու մեխությունից ելնելով տարբեր գինիներ է խորհուրդ տրվում օգտագործել այս պանրի հետ, բայց ամենանախընտրելին դա Կյանտի կլասիկո գինին է։

Երկար պահված պանրի գլուխը օգտագործում են իտալական ռուցոլա () խաղում, որպես մարզական գույք։ Խաղի ընթացքում պարանով ձեռքին կապած պանիրը հարկավոր է որքան հնարավոր է հեռու նետել։ Հաղթող խումբը որպես մրցանակ ստանում է հակառակորդների պանիրը։

## Ծանոթագրություններ

Կատեգորիա:Իտալական պանիրներ